Krajevna skupnost Birčna vas

Birčna vas 1

8000 Novo mesto

**17. seja KS Birčna vas**

**Datum:** Svet se je sestal dne 12.05.2022 ob 19 uri

Prisotni na seji: Majda Meštrić, Darja Marjanovič, Stane Žagar, Andrej Kastelic, Tanja Primc ter tajnik Vesna Stanešič.

Upravičeno odsotna: Urška Hrovatč in Ciril Zupančič

**DNEVNI RED**:

1. **Ugotovitev prisotnosti ter pregled realizacije sklepov zapisnika 16. seje**
2. **Aktivnosti za tradicionalni pohod KS**
3. **Predlog za ekskurzijo krajanov v jeseni**
4. **Pregled aktivnosti in dogajanj od zadnje seje**
5. **Razno**

**Ad1**

Udeležba članov KS na 17. seji je 71,42% s čimer je zagotovljena sklepčnost seje. Pripomb na zapisnik 16. seje ni, zato je v celoti sprejet.

**Ad2**

Dogovorjen datum **pohoda je 04.06.2022**. Kot po navadi je zbirna točka na Ruperč Vrhu, zaključek pa v Padežu. Traso bomo še naknadno določili ter jo prehodili. Glede hrane se Majda dogovori z domom starejših občanov Šmihel - DSO, tekst za vabilo pripravi Tanja, glasba in program Darja Marjanovič, nabavo vsega potrebnega (pijača, ter ostalo) in dovoz hrane Vesna Stanešič. Za vse pohodnike pripravimo simbolična darilca.

 **Ad3**

**Ekskurzij**a 2022 bo predvidevamo v jesenskem času, in sicer v soboto **03.09.2022**. Predlog s strani predsednice je, da obiščemo Pohorje z okolico. Pridobila bo vse potrebne informacije s strani agencije s katero smo že sodelovali. KS prispeva za delno kritje stroškov krajanov enako kot v preteklosti, oziroma znesek določimo naknadno, ko bo znana cena.

 **Ad4**

Predsednica je predstavila aktivnosti, ki so trenutno v teku:

* **Info table**: v teku je pridobivanje vseh potrebnih dovoljenj in soglasij pristojnih institucij, lokacije so določene. Potekajo še postopki za določene faze, vendar je v glavnem vse dogovorjeno. Lektoriranje besedil nadzoruje Karmen Jenič. Izkop jam za table: Jama, Cerovec – Andrej, Ljuben – Junc Anton, Stranska vas – Zabukošek Polde, Birčna vas – Kraševec Damjan. Betoniranje temeljev izvede firma Igorja Mausserja. Predviden strošek betoniranja je cca 300 €. Župnija Šmihel bo predvidoma prispevala 50% za predračunsko vrednost izdelave tabel, to je cca 1050 €.
* **Rekonstrukcija ceste** pri šoli je v teku. Dela se naj bi začela nekje v roku 1 meseca, podpisane pogodbe izvajalca in ministra 17.5.2022 v šoli. Odmera je že narejena. Po izjavah izvajalca del CVP Ljubljana - direktorja *Roberta* Kuzmana, bodo dela trajala približno eno leto.
* Krajani predlagajo **urejanje ŠP Drage**, ki so v zelo zapuščenem stanju. Člani sveta so podali dvome glede urejanja, dokler niso stvari pravno urejene med ŠD in KS. Majda zadolžena, da pridobi mnenje pri pravnici MO, ki to zadevo vodi in se uredijo postopki do konca. Pri tem sodelujeta tudi Urška Hrovatič in Stane Žagar, kot je bilo v preteklosti dogovorjeno.
* Projekt izdelave **kanalizacije Vrh pri Ljubnu** je v teku. Želeli bi, da se ob izkopu za kanalizacijo še cevi za elektriko speljejo pod zemljo. KS je poslala dopis Elektru, posredoval bo tudi župan.
* Tudi lastniku deponije **gradbenega materiala** Fabjanu, smo dali pozitivno mnenje s strani KS za asfaltiranje dovozne ceste. Zaprosil je za sofinanciranje MO Novo mesto.
* Grmovje pri brvi na Rajnovščah je očiščeno, potrebno je še preveriti in zabetonirati temelje, nato se lahko prične z obnovo lesenega dela, ki jih bo izvajal Turk Jernej s.p..
* **Kanalizacija Lakovnice** je v proračunu za letošnje leto, bilo bi dobro izkoristiti izkop še za javno razsvetljavo. Drugih informacij nimamo.

**Ad5**

Predsednica nas je obvestila, da je naš lokalni časopis ŠUM sekvoj v delu. Do pohoda bo natisnjen in ga bomo lahko razdelili občanom.

Zapisnik sestavila Predsednica KS

Vesna Stanešič Majda Meštrić